**Copacul**

*Lucia Eniu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În fiecare zi

la ora când soarele apune

devin copac

şi pãrul zburlit de timp mi-l pieptãn

în rãdãcini prelungi

dedaleene

sã scormonesc pãmântul

să le agăţ de moleculele sale

urechile-mi

ca nişte grâne de aur

i le strecor în viscere

sã-i aud cãțelul urlând la firul ierbii

înot cu ochii larg deschişi prin mandalele vremii

şi brațele rebele mi le adun din plasa bãtrânului Damastes

sã-nalț zmeie de lut spre scãri iacobiene

şi cânt cu gura plinã

de sevã şi rãşinã

pompos

viața-n verde.